PDRN – mere marketing end videnskab?

Sidsel Falkencrone
2026-03-21T12:54:15+01:00

Interesserer du dig for hudpleje, så er der helt sikkert nogle ingredienser, som du er stødt på i reklamer og tænkt, at det lyder interessant. Men hvis du søger på MIHOs webshop, finder du ikke nødvendigvis produkter med de ingredienser. Det er ikke fordi Sidsel, vores forsker og stifter, ikke følger med i trends. Det skyldes, at vi hos MIHO kun vil tilbyde dig produkter, som har dokumenteret effekt, og som vi véd gør en forskel for din hud. Men lad os se lidt på én af de ingredienser, der lige nu trender – men hvor forskningen halter bagefter.

PDRN (Polydeoxyribonucleotide)

PDRN er den seneste sensation indenfor hudpleje. PDRN er et DNA-fragmenter, primært udvundet fra laksesæd og markedsføres som en regenererende vidunderingrediens, som lover alt fra øget kollagenproduktion til forbedret hudelasticitet og reduktion af fine linjer. Nogle brands påstår endda, at det kan "reparere DNA" og give en hudfornyende effekt og give den eftertragtede 'glass skin', hvor huden gløder af sundhed. Men, der er et problem...

Hvad siger videnskaben?

Et væsentligt problem bag at bruge PDRN i hudpleje er molekylestørrelsen. PDRN er simpelthen for stort til at trænge igennem huden og kræver meget avancerede metoder for at ændre biotilgængeligheden. Reklamerne med PDRN baserer deres påstanden på kliniske studier, hvor PDRN injiceres i huden. Men der er meget begrænset evidens for PDRN i hudplejeprodukter. Der findes lige nu kun to mindre studier om sårheling.

Når det kommer til anti-aging eller øget elasticitet, finder der simpelthen ikke studier, der viser, at PDRN virker, når det smøres på huden. Og microneedling er heller ikke dokumenteret som havende effekt på hudens evne til at optage PDRN.

Er PDRN så ligegyldigt i din hudpleje?

Selvom PDRN ikke kan optages af huden, har det stadig evnen til at binde fugt i hudens yderste lag, og PDRN kan derfor stadig spille en rolle i din hudpleje - men bare ikke så revolutionerende, som reklamerne ofte påstår. Produkter med PDRN vil ofte være sammensat med andre fugtgivende ingredienser, som i virkeligheden bærer det meste af produktets effekt. Du vil derfor stadig opleve en god fugtgivende effekt af dit PDRN-produkt. Du kan bare få produkter, som indeholder aktiver der kan det samme som PDRN, kan optages af huden og derfor har større biologisk effekt.

Adenosin, et dokumenteret bedre alternativ til PDRN

Heldigvis findes der en meget nemmere tilgang til alle PDRNs gode egenskaber, uden at du skal på en klinik og have det injiceret, nemlig adenosin. Dette mindre molekyle signalerer på helt samme måde som PDRN i huden, og kan endda nemt komme igennem hudbarrieren.

Adenosin har omfattende klinisk dokumentation på at reducere fine linjer og rynker, og det er et bevist anti-inflammatorisk middel. Derudover findes der også stadig retinol, som med årtiers forskning bag sig stadig leverer de mest dokumenterede resultater på anti-aging.

Hvis du er blevet nysgerrig på produkter med adenosin, så har vi herunder udvalgt nogle af vores favoritter, hvor adenosin og fugtmætning arbejder sammen for en glat, strålende og sund hud.