Din skræddersyede hudplejerutine

Sidsel Falkencrone
2026-04-04T15:32:44+02:00

Har du nogensinde stået og set på hylde efter hylde med hudplejeprodukter og følt dig fuldstændigt overvældet? Eller har du prøvet at komme hjem med et produkt, som du har hørt godt om fra en veninde eller på sociale medier… for bare at konstatere, at det i hvert fald slet ikke passer til dig? Dét kender vi kun alt for godt!

Hos MIHO har vi allerede håndplukket de produkter, som holder hvad de lover og mere til, og med MIHOs hudanalyse kan du nemt få en skræddersyet hudplejerutine der passer til netop din hud. Hudanalysen afklarer, hvad din hud har brug for baseret på din alder og dine svar, og fortæller dig præcis hvilke produkter, din hud vil elske. Det er ikke en standard-test, analysen er udviklet af Sidsel på baggrund af 15+ års omfattende forskningsbaseret erfaring med huden og immunforsvaret.

Når du tager analysen, får du et 100% individuelt hudplejeprogram. Produkterne vælges ikke fra bestemte mærker eller serier, men ud fra hvad der passer til din hud og dine ønsker. Vi har allerede haft over 6000 kunder, som har prøvet hudanalysen og fået skræddersyede hudplejerutiner. Skal du være den næste?

Læs herunder om to af vores kunder og se deres optimale anbefalede hudplejerutiner.

Sofie, 27 år
Sofie har tør hud med tendens til hudorme og små urenheder. Hun ønsker en rutine, der både holder huden ren og gennemfugtet. MIHOs hudanalyse sammensætter derfor en rutine, der balancerer fugt og urenheder samt giver en mild start på anti age, der passer til hendes hud.

Til aftenrens anbefales Pyunkang Yuls renseolie, som effektivt fjerner makeup og overskydende talg uden at udtørre. Den kombineres med Heimish All Green Foam Cleanser, der renser i dybden og samtidig bevarer hudens naturlige balance, hvilket er ideelt til Sofies tendens til urenheder.

For at modvirke hudorme får Sofie Bentons Aloe BHA toner, hvor BHA renser porerne, mens aloe vera tilfører fugt. Hun anbefales også et serum med risekstrakt, AHA og BHA, som både holder porerne rene, giver glød og binder fugt i huden. Serummet arbejder sammen med Pyunkang Yuls fugtcreme, der styrker hudbarrieren og tilfører næring uden at tilstoppe porerne. Det er en vigtig kombination for Sofies behov for både fugt og klar hud.

Derudover får Sofie en mild, parfumefri øjencreme, som fugter den sarte hud omkring øjnene. Som forebyggende anti age anbefales Haruharu Wonders Black Rice Night Serum med A vitamin, der støtter kollagenproduktionen og samtidig hjælper med at holde porerne rene, hvilket er særligt relevant for Sofies hudtype.

Sidst men ikke mindst får Sofie anbefalet Beauty of Joseons lette Aqua-Relief solcreme, der er dokumenteret til at have forebyggende effekt på urenheder. Beskyttelse og målrettet pleje i ét produkt, der aldrig klistrer. Se Sofies produkter ved at vælge hende i fanen nederst på siden.

Louise, 56 år

Louise er 56 år og oplever tydeligere alderstegn, pigmentpletter og let tørhed, især sidst på dagen. Hun ønsker en effektiv rutine, der reducerer solskader og giver huden mere spændstighed. MIHOs hudanalyse sammensætter derfor en rutine med fokus på anti age og reparation, uden at bruge for skrappe ingredienser, som kan forværre pigmentering.

Til rens anbefales Heimishs cremede rensebalm, der fjerner makeup og solcreme, samtidig med at huden får antioxidanter fra C vitamin. Den følges op af Round Lab Hydrating Cleanser, som renser i dybden uden at udtørre, hvilket passer godt til Louises tørhed.

For fugt og glød får Louise PlentyPlants Ginseng toner, hvor fermenteret ginseng giver antioxidanter, og PHA eksfolierer skånsomt uden at irritere huden eller forværre pigmentpletter. Hun får også Licornes Vitafill serum med idebenone, som reparerer UV skader og sammen med peptider stimulerer kollagenproduktionen. Det målretter både rynker og pigmentering.

Som creme anbefales Pyunkang Yuls Nutrition Cream, der styrker hudbarrieren med lipider og beroligende ingredienser. Den modvirker stramhed og giver huden de byggesten, den har brug for i overgangsalderen, samtidig med at den understøtter effekten af serummet.

Til øjenområdet får Louise SomeByMi øjencreme med niacinamid, retinol og tranexamsyre, som lysner mørke områder og reducerer fine linjer. Derudover anbefales Isntree retinolserum to til tre gange ugentligt, som øger cellefornyelsen og kollagenproduktionen. Det er særligt effektivt mod både linjer og pigmentpletter uden at irritere huden unødigt.

Afslutningsvis anbefaler analysen daglig solbeskyttelse med Beauty of Joseons lette solcreme, som fugter mens den beskytter mod UV skader, hvilket er afgørende for at forebygge yderligere pigmentering og nedbrydning af kollagen. Se Louises produkter ved at vælge hende i fanen herunder.